和兵部鄭侍郎省中四松詩
作者：雍陶
朝代：唐

paragraphs: 右相歷兵署，四松皆手栽。
斸時驚鶴去，移處帶雲來。
根倍雙桐植，花分八桂開。
生成造化力，長作棟梁材。
豈羨蘭依省，猶嫌栢占臺。
出樓終百尺，入夢已三台。
幽韻和宮漏，餘香度酒杯。
拂冠枝上雪，染履影中苔。
高位相承地，新詩寡和才。
何由比蘿蔓，攀附在條[枚]（枝）。
（從《全唐詩》卷四八八改。
見《文苑英華》卷三二四）（按：《全唐詩》卷四八八收此詩作陶雍詩，係雍陶之誤，今據中華書局影印本《文苑英華》新編目錄移正。
）。